ai4bharat/Pralekha huggingface dataset:
وزارت خزانہ
کسٹم افسران نے بنگلہ دیش جارہی مچھلی پکڑنے والی کشتی سے 3.3 کروڑ روپے کی مالیت کے اسمگلنگ کے کپڑے ضبط کئے
نئی دہلی،11ستمبر 2020/کمشنریٹ آف کسٹمز  مغربی بنگال کے افسران نے خفیہ جانکاری کی بنیاد پر 6 اور 7 ستمبر 2020 کی آدھی رات میں مچھلی پکڑنے والی ایک کشتی کو روکا ، جو ڈائمنڈ ہاربر سے ساگر جزیرے کی جانب جارہی تھی۔
خفیہ معلومات موصول ہوئی تھیں کہ مچھلی پکڑنے کی آڑ میں ہندستانی نژاد کا مال لےکر ایک کشتی ناجائز ندی راستے اور چینل سے بنگلہ دیش جانے والی ہے۔ کوسٹ گارڈ دستے کے تعاون سے کسٹم کے افسران نے کئی مقامات پر الرٹ رکھا تھا۔
بتائے گئے راستے پردور سے ہی مچھلی پکڑنے والے ٹرالرکی شناخت کرلی گئی لیکن کشتی نے راستہ بدل دیا۔ سرکاری جہازوں کو دیکھ کر ٹرالر کے لوگوں نے بھاگنے کی کوشش کی ۔ آخر میں انہیں گانکھلی کے پاس روک لیا گیا۔ کشتی پر سوار لوگوں نے پانی میں چھلانگ لگادی اور بھاگنےکی کوشش کی لیکن ان میں سے چھ لوگوں کو بعد میں ہندستانی کوسٹ گارڈ دستے اور مقامی پولیس کی مدد سے گرفتار کرلیا گیا۔
ٹرالر نے جانچ کرنے پر کچھ بنگلہ دیشی اور بھارتی شہریوں کے شناختی کارڈوں کے ساتھ کل ناجائز دستاویز برآمد کئے گئے۔ بنگلہ دیشی سم کارڈ کے ساتھ موبائل فون اور بنگلہ دیش میں بنی نجی چیزیں بھی ملی ہیں۔ کشی میں بنگلہ دیش کا جھنڈابھی تھا اور ایسا لگ رہا تھا کہ ناجائز طریقے سے بین الاقوامی سرحد پار کرنے کے بعد اسے نمائش کیا جاتا۔
کشی میں سوار لوگ تقریباً 400 پیکٹوں میں تقریباً 3.3 کروڑ روپے مالیت کی ساڑیاں اور دوسرے کپڑوں کے اسمگلنگ کررہے تھے۔ گرفتار کئے گئے لوگوں سے پوچھ تاچھ میں تفتیش ہوئی کہ یہ کشی ہندستانی اشیاکی اسمگلنگ کے ارادے سے ناجائز راستے سے ہوکر بنگلہ دیش جارہی تھی۔ معاملے میں آگے کی تفتیش جاری ہے۔
اس کشتی کو روکے جانے سے صاف ہوگیا ہے کہ ان تمام غیر قانونی راستوں پر کسی بھی غیر قانونی سرگرمیوں کو روکنے کے تحفظ کے حق میں سرکاری ایجنسی کے ذریعہ سخت نگرانی کی جارہی ہے۔
یہ حالیہ دنوں میں سب سےبڑا ضبط کیا گیا مال میں سے ایک ہے، جس میں بنگلہ دیش کو ہونےوالےمال کی اسمگلنگ شامل ہے۔
م ن۔ ش ت ۔ ج
Uno-5320
(Visitor Counter : 109
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کےتحت اب تک 33 کروڑ 57 لاکھ سے زیادہ ویکسین لگائی جاچکی ہے۔
گزشتہ چوبیس گھنٹوں کے دوران بھارت میں48786 نئے معاملے درج کئے گئے۔
ہندوستان میں متاثرہ معاملوں میں کمی آئی ہے اور یہ تعداد 523257 ہوگئی۔
زیر علاج مریضوں کی کُل تعداد 1.72 فیصد ہے۔
ملک بھر میں اب تک مجموعی طور پر 29488918 شفایاب ہوچکے ہیں۔
پچھلے چوبیس گھنٹوں کے دوران 61ہزار 588 مریض شفایاب ہوئے ہیں۔
لگاتار 49 ویں دن یومیہ شفایاب ہونے والوں کی تعداد روزانہ درج کئے گئے نئے معاملوں کے مقابلے زیادہ ہے۔
صحت یابی کی شرح بڑھ کر 96.97 فیصد ہوگئی ہے۔
جانچ کے بعد متاثر پائے جانے والے افراد کی یومیہ شرح 5 فیصد سے بھی کم ہوگئی ہے اورسر دست یہ 2.64 فیصد ہے۔
لگاتا ر چوبیسویں دن جانچ کے بعد متاثر پائے جانے والے افراد کی تعداد 5 فیصد سے بھی کم رہی اور فی الحال 2.54 فیصد ہے۔
جانچ کی صلاحیت میں خاطر خواہ اضافہ ہوا ہے اور اب تک مجموعی طور پر 41 کروڑ 20 لاکھ ٹیسٹ کئے جاچکے ہیں۔
ہنر مندی کے فروغ اور صنعت کاری کی وزارت
روزگار میلہ
ہنرمندی کے فروغ اور صنعت کاری کے وزیر مملکت جناب راجیو چندر شیکھر نے آج لوک سبھا میں ایک تحریری جواب میں یہ جانکاری فراہم کی ہے۔
روزگار میلہ،آجرین اور روزگار کے متلاشی افراد کے مابین روابط کو مہمیز کرنے اور روزگار دلانے کے سلسلے میں رابطہ کاری حکمت عملی کا ایک حصہ ہے۔روزگار میلوں کا انعقاد، ہنرمندی کے فروغ اور صنعت کاری کی وزارت کی زیر سرپرستی،ہنر مندی کے فروغ سے متعلق قومی کارپوریشن،پردھان منتری کوشل کیندروں ،سیکٹر اسکل کاؤنسلوں اور تربیت فراہم کرنے والے اداروں  کے ذریعہ کیا جاتا ہے۔ یہ ایک ایسی تقریب ہوتی ہے کہ جہاں ہنر مند اور تربیت یافتہ امیدوار اور آجرین ایک مشترکہ پلیٹ فارم پر یکجا کئے جاتے ہیں تاکہ کسی بھی آجر کے لئے بہترین بھرتی یا منتخب کرنے کے اختیارات،اور ایک ہنر مند تربیت یافتہ امیدوار کو مناسب روزگار کے مواقع ملنے کو یقینی بنایا جاسکے۔
ملک میں اب تک 1576 روزگار میلوں کا انعقاد کیا جاچکا ہے۔ان میں سے 12 روزگار میلے 2018-20 کے دوران بھوپال حلقے میں منعقد ہوچکے ہیں جو سات سیکٹروں یعنی خردہ ،زراعت، خوبصورتی اور صحت مندی ، اطلاعاتی ٹیکنولوجی اور سیاحت اور مہمان نوازی سے متعلق صنعت کے شعبوں سے متعلق تھے۔ اس کے علاوہ کووڈ-19 عالمی وبا کے پھوٹ پڑنے کے بعد اور جسمانی دوری برقرار رکھنے سے متعلق رہنما ہدایات کی وجہ سے ، اب تک کسی بھی روزگار میلے کا انعقاد نہیں کیا گیا ہے۔
ملک بھر میں اب تک منعقد کئے گئے 1576 روزگار میلوں کے ذریعہ کل254267امیدواروں کو مختلف قسم کی نوکریوں کی پیش کش کے لئے منتخب کیا گیا ہے۔ ان میں سے 795 امیدواروں کو بھوپال حلقے میں نکلنے والی مختلف نوکریوں کے لئے منتخب کیا گیا ہے۔
صحت اور خاندانی بہبود کی وزارت
ڈاکٹر منسکھ منڈاویا نے بینگلورو میں پی ایم بی جے پی کے پروگرام ‘‘ آزادی کا امرت مہوتسو’’ سے خطاب کیا
‘‘جن اوشدھی کیندر’’ عوام کو بیماری سے بچانے کے اہم ذرائع ہیں’’ ڈاکٹر منسکھ منڈاویا
صحت اور خاندانی بہبود اور کیمیائی اشیاء اور کھاد کے محکموں کے مرکزی وزیر ڈاکٹر منسکھ منڈاویا نے آج بینگلورو میں بساونا گڈی میں پردھان منتری جن اوشدھی یوجنا کے پروگرام،‘‘آزادی کاامرت مہوتسو’’ سے خطاب کیا۔ سبھی کے لئے کم قیمت پر اعلی معیار کی جینرک دوائیں دستیاب کرانے کے مقصد سے ، پردھان منتری بھارتیہ جن اوشدھی پری یوجنا کاآغاز کیاگیاتھا ۔اس اسکیم کےتحت ، جینرک دوائیں فراہم کرنے کے مقصد سے‘‘جن اوشدھی کیندر’’ کے نام سے مخصوص دکانیں کھولی گئی ہیں۔ اس اسکیم کامقصد ، ملک کے ہرضلع میں کم از کم ایک جن اوشدھی اسٹور قائم کرنا ہے۔
ڈاکٹرمنسکھ منڈاویا نے اس بات کی وضاحت کی کہ کس طرح پردھان منتری جن اوشدھی کیندر کاروبار کے مواقع اور عوام کو بیماریوں سے بچانے کے ذرائع ہیں۔ انہوں نے کہا کہ ‘‘جن اوشدھی کیندر’’ کھولنے سے ہمیں اپنے ملک کے عوام کی خدمت کرنے کاموقع ملتا ہے۔ حکومت نے بیس فیصد کمیشن کے علاوہ تین لاکھ روپے کی امداد بھی فراہم کی ہے تاکہ اسے سرمایہ کاروں کے لئے ایک قابل عمل کاروباری موقع بنایاجاسکے۔ یہ امداد، برانڈڈ دوائیں فروخت کرنے والی فارمیسیوں کے مقابلے منافع میں کمی کی تلافی کرنے کی غرض سے فراہم کی جاتی ہے۔ کیونکہ جینرک دوائیں نسبتاً سستی ہوتی ہے’’۔
انہوں نے مزید کہا : ہم مدد فراہم کرتے ہیں کیونکہ یونٹ کو بند کرنے کی نوبت نہیں آنی چاہئے۔ ڈاکٹر منسکھ منڈاویا نے تلقین کی کہ پی ایم بی جے پی، ایک غریبوں اور کسانوں کی حامی او رکاروبار کے لئے ساز گار اسکیم ہے۔ غریب عوام کی مدد کرنا ہماری ترجیح ہے اور جن اوشدھی کیندر، غریب عوام اور متوسط طبقے کے لئے ایک رحمت ہے۔ انہوں نے کہا کہ جن اوشدھی کیندر کو ملک میں‘‘مودی کی دوائی کی دوکان’’ کے نام سے جانا جاتا ہے۔
مرکزی وزیر صحت نے اپنے ایک ذاتی تجربہ کا ذکر کیا کہ جب دل کے ایک مریض کے طبی اخراجات 4500 روپے ماہانہ سے کم ہو کر صرف 800 روپے ماہانہ رہ گئے تھے۔ انہوں نے کہا کہ جن اوشدھی کیندر بنی نوع انسان کی ایک خدمت ہے۔‘‘ خیرات ، صرف لوگوں کی خدمت کرکے ہی نہیں ہوتی بلکہ ان کے طبی اخراجات کو کم سے کم کرنے میں مدد کرنا بھی ایک خدمت ہے۔’’
آخر میں ، ڈاکٹر منسکھ منڈاویا نے اس اہم موقع پر موجود سبھی افراد کو مبارکباد دی اور اس تقریب میں موجود بزرگ شہریوں میں جن اوشدھیاں تقسیم کیں۔ آزادی کاامرت مہوتسو کے تحت بھارت کی آزادی کے 75 ویں سال کے حصے کے طور پر کیمیائی اشیا اور کھاد کی وزارت کی پہل قدمیوں کے بارے میں معلومات فراہم کرتے ہوئے، ڈاکٹر منڈاویا نے کہا کہ‘‘ جن اوشدھی متر’’ پورے ملک میں بزرگ افراد کو ان کے گھر جا کر دواؤں کے کٹس پہنچائیں گے ۔اس کے علاوہ مختلف مراکز پر طبی جانچ کابھی اہتمام کیاجارہا ہے۔
یہ تقریب درج ذیل پر ویب کاسٹ کی گئی ہے:
پی ایم بی جے پی کے پروگرام ‘‘ آزادی کاامرت مہوتسو’’:
وزارت اطلاعات ونشریات
متن کو بلاک کرنے کے لیے کوئی نئی شق نہیں جوڑی گئی ہے
نئی دہلی، 28فروری، 2021 / ضوابطوں کے تیسرے حصے کے تحت ضابطہ نمبر 16 سے متعلق کچھ گمراہ کن باتیں اٹھائی جا رہی ہیں ۔ اس ضابطے میں کہا گیا ہے کہ ہنگامی نوعیت کی صورتحال میں وزارت اطلاعات و نشریات کا سکریٹری عبوری طور پر بلاکنگ کی ہدایت جاری کر سکتا ہے۔
لہذا یہ وضاحت کی جاتی ہے کہ یہ کوئی نئی شق نہیں ہے ۔ 2009 سے پچھلے گیارہ برسوں سے اطلاعاتی ٹکنالوجی کے ، عوام کے ذریعے اطلاع کی رسائی تک بلاکنگ کے لیے طریقہ کار اور رہنما خطوط کے تحت الیکٹرانکس اور آئی ٹی کی وزارت کے سکریٹری کے ذریعے اس شق پر عمل کیا جارہاہے۔
25 فروری، 2021 کو جاری کیے گئے اصولوں کے تحت اس شق کو آئی اینڈ بی کی وزارت کی شق کی جگہ رکھا گیا ہے کیونکہ اطلاعاتی ٹکنالوجی  کے ضابطوں 2021 کے تیسرے حصے پر وزارت اطلاعات و نشریات کی طرف سے عمل کیا جائے گا۔
یہ بات دوہرائی جاتی ہے - کہ نہ تو اس شق میں کوئی تبدیلی کی گئی ہے نہ ہی اطلاعاتی ٹکنالوجی  2021 کے تحت متن کو بلاک کرنے کے لیے کوئی نئی شق جوڑی گئی ہے۔
۔۔۔
م ن ۔ اس۔ ت ح ۔
28.02.2021
U –2008
(Visitor Counter : 151
بہت چھوٹی، چھوٹی اور درمیانی صنعتوں کی وزارت
بہت چھوٹی،چھوٹی اور اوسط درجے کی صنعتوں کے تحت زراعت اور سیاحت پر مبنی صنعتیں
بہت چھوٹی ،چھوٹی اور اوسط درجے کی صنعتوں  کے وزیر مملکت جناب بھانو پرتاپ سنگھ ورما نے آج لو ک سبھا میں ایک تحریری جواب میں بتایا کہ موجودہ رہنما خطوط کے مطابق زراعت اور سیاحت پر مبنی صنعتوں کے تحت کچھ سرگرمیوں کا ایم ایس ایم ای سیکٹرکے دائرے میں پہلے ہی احاطہ کردیا گیا ہے۔ان دونوں زمروں کے تحت سرگرمیاں جس کے لئے ادھیم رجسٹریشن  کی اجازت دی گئی ہے،یو آر پورٹل کے ڈراپ ڈاؤن مینو میں دی گئی ہیں۔ زراعت پر مبنی سرگرمیاں مثلاً پرائمری مارکیٹ کی فصلوں کی تیاری یعنی صفائی ستھرائی،تراشنا ،درجہ بندی ، جراثیم کشی ،کاٹن جننگ کی صفائی اور بیلنگ ؛ پروپیگنڈہ وغیرہ کے لیے بیج کی پروسیسنگ اور سیاحت پر مبنی سرگرمیاں جیسے کہ ٹریول ایجنسی کی سرگرمیاں، ٹور آپریٹر کی سرگرمیاں؛ ہوٹل اور موٹیلس،سرائے،ریسورٹس جو مختصر مدت کے قیام کی سہولیات فراہم کرتے ہیں؛ہاؤس بوٹس میں رہائش شامل ہے، وغیرہ پہلے سے ہی ایم ایس ایم ای سرگرمیوں کے طور پر شامل کی گئی ہیں۔
کامرس کے محکمے کے ذریعہ دی گئی اطلاع کے مطابق زرعی اشیاء کی برآمدات کا فروغ ایک جاری عمل ہے اور زرعی برآمدات کے فروغ کے لئے حکومت نے ریاستی /ضلع سطح پر بہت سے اقدامات کئے ہیں ۔ریاستی مخصوص ایکشن پلان تیار کئے گئےہ یں اور زرعی برآمدات کے لئے نوڈل ایجنسیوں ،اسٹیٹ سطح کی مونٹرنگ کمیٹوں اور کلسٹر سطح کی کمیٹیوں کو بہت سی ریاستوں میں تشکیل دیا گیا ہے۔ ملک اور پیداوار سے متعلق مخصوص ایکشن پلان برآمدات کے فروغ کیلئے بھی تشکیل دئے گئےہیں ۔یہ بھی فیصلہ کیا گیا ہے کہ کامرس کے محکمہ کے اسپورٹ ہب پہل کی حیثیت سے ضلع کے تحت تشکیل دیا گیاادارہ جاتی فریم ورک زرعی برآمد پالیسی کے مقاصد کے حصول کے لئے استعمال کیا جائے گا۔
برآمد کاروں کے ساتھ بات چیت کے لئے کسانوں ،کسان ،پرڈیوسر آرگنائزیشن اور امداد باہمی کے لئے ایک پلیٹ فارم فراہم کرنے کی غرض سے ایک کسان سے جڑا پورٹل قائم کیا گیا ہے۔ کلسٹروں میں خریدار ی کرنے والوں اور فروخت کرنے والوں کے درمیان میٹنگوں کا بھی اہتمام کیا گیا ہے تاکہ برآمد سے جڑی مارکیٹ رابطے فراہم کئے جاسکیں۔ بیرون ملک بھارتی مشنوں کے ساتھ مستقبل بات چیت ہوتی رہی ہے تاکہ برآمد کے مواقع کا اندازہ لگایا جاسکےاور اس کا تجزیہ کیا جاسکے۔کنٹری اسپیسفک بائر۔سیلر میٹس کا بھی اہتمام کیا گیا ہے۔
حکومت نے زرعی پیداوار کی برآمدات کے لئے مال بھاڑے کے نقصانات کو کم کرنے کے لئے مال بھاڑے کے بین الاقوامی کمپوننٹ کے لئے مدد فراہم کرنے کی غرض سے مخصوص زرعی اشیاء کے لئے ٹرانسپورٹ اور مارکیٹنگ اسسٹنگ نام سے ایک سینٹرل سیکٹر اسکیم بھی متعارف کرائی ہے۔
کامرس کا محکمہ بہت سی دیگر اسکیموں کے ذریعہ مدد بھی فراہم کرتا ہے تاکہ زرعی اشیاء کی برآمدات سمیت برآمدات کو فروغ دیا جاسکے اور برآمد اسکیم کے لئے تجارتی بنیادی ڈھانچے اور مارکیٹ تک رسائی کی پہل کو بھی فروغ دیا جاسکے۔ اس کے علاوہ زرعی اشیاء کے برآمد کاروں کو امداد بھی زراعت کی ایکسپورٹ پروموشن اسکیموں اور پروسس فوڈ پروڈکٹس ڈیولپمینٹ اتھارٹی،میرین پروڈکٹس ایکسپورٹ ڈیولپمینٹ اتھارٹی ،تباکو بورڈ ، ٹی بورڈ ،کوفی بورڈ،ربر بورڈ اور مسالحہ سے متعلق بورڈ کے تحت بھی دستیا ب ہیں۔
صدر جمہوریہ کا سکریٹریٹ
صدر جمہوریہ ہند نے رائے گڑھ قلعہ کا دورہ کیا اور چھترپتی شیوا جی مہارج کو خراج عقیدت پیش کیا
صدر جمہوریہ ہند، جناب رام ناتھ کووند نے آج  مہاراشٹر کے رائے گڑھ قلعہ کا دورہ کیا اور چھترپتی شیوا جی مہاراج کی سمادھی پر انہیں خراج عقیدت پیش کیا۔
صدر جمہوریہ نے کہا کہ وہ خود کو خوش قسمت سمجھتے ہیں کہ انہیں شیواجی مہاراج کو خراج عقیدت پیش کرنے کا موقع حاصل ہوا۔ بقول ان کے، یہ دورہ اُن کے لیے مذہبی سفر  کی طرح ہے۔
صدر جمہوریہ نے کہا کہ شیواجی مہاراج کی بہتر قیادت میں، اس پورے خطہ کی شان میں اضافہ ہوا اور حب الوطنی کے جذبات ابھر کر سامنے آئے۔ انہوں نے کہا کہ 19ویں صدی کی ایک سنسکرت تصنیف ’شیو راج وجیہ‘ میں شیواجی مہاراج کے کردار کو بڑے مؤثر انداز میں بیان کیا گیا ہے۔ انہوں نے کہا کہ اس کتاب کا ترجمہ متعدد ہندوستانی زبانوں میں کیا جا سکتا ہے تاکہ لوگوں کو، خاص کر نوجوان نسل کو شیواجی مہاراج کی عظیم شخصیت اور ممتاز کاموں کے بارے میں معلومات حاصل ہو سکیں۔
صدر جمہوریہ نے کہا کہ چھترپتی شیواجی کی سوچ مستقبل سے متعلق تھی۔ انہوں نے ’اشٹ پردھان‘ کے نام سے مشہور اپنے وزراء کی کونسل کی مدد سے دور رس اثرات مرتب کرنے والے کئی فیصلے لیے۔ انہوں نے کہا کہ چھترپتی شیواجی نے ہندوستان کی پہلی جدید بحریہ بنائی تھی۔
صدر جمہوریہ کی تقریر ملاحظہ کرنے کے لیے براہ کرم کلک کریں -
سٹرک ٹرانسپورٹ اور شاہراہوں کی وزارت
جناب نتن گڈکری نے مدھیہ پردیش کے شہر اندرو میں 2300 کروڑ روپئے مالیت کے 6 این ایچ پروجیکٹوں کا افتتاح کیا اور سنگ بنیاد رکھا
سڑک، نقل وحمل اور شاہراہوں کے مرکزی وزیر جناب نتن گڈکری نے مدھیہ پردیش کے شہر اندرو میں 2300 کروڑ روپئے مالیت کے، 119 کلو میٹر طویل 6 این ایچ پروجیکٹوں کا افتتاح کیا اور سنگ بنیاد رکھا۔
اس موقع پر خطاب کرتے ہوئے جناب گڈکری نے کہا کہ آج شروع کئے جارہے پروجیکٹوں کے ساتھ ہی اندور اور ریاست میں بہتر کنیکٹی ویٹی ترقی کی راہ کو آسان بنائے گی۔ انھوں نے کہا کہ راؤ سرکل پر ٹریفک جام کا مسئلہ ختم ہوجائے گا اور ٹریفک میں آسانی پیدا ہوگی، نیز اندور سے دستکار، طلباء اور قریب کے علاقوں کے کاروباری افراد کو آسان کنیکٹی ویٹی حاصل ہونے سے بہتر مواقع ملیں گے۔ اندور کے ساتھ اندور-ہردا سیکشن کے گاؤوں کی کنیکٹی ویٹی میں بہتری آئے گی۔ انھوں نے مزید کہا کہ دھار-پیتھم پورہ صنعتی کوریڈورکی فروغ روزگار کے نئے مواقع وضع کرے گی۔
وزیر موصوف نے کہا کہ تیجاجی نگر  – برہان پور اور اندور-ہردا تک کے سفر کے وقت میں تخفیف ہوگی جس سے ایندھن کی بچت ہوگی۔ انھوں نے کہا کہ اومکاریشور اور کھنڈوا جانے والے مسافروں کے لیے روٹس آسان ہوں گے۔ انھوں نے مزید کہا کہ زرعی منڈیوں کے ساتھ بہتر کنیکٹی ویٹی سے، زرعی مصنوعات کے لیے بڑی منڈیوں تک پہنچنے میں آسانی ہوگی۔
اس پروگرام کے دوران، ریاستی سرکار اور این ایچ آئی کے درمیان ، مدھیہ پردیش میں 14 منتخب مقامات پر روپ ویز کی تعمیر کے لیے دستخط کئے گئے۔
وزارتِ تعلیم
جے ای ای  21-22 کے لیے بارہویں کلاس میں 75 فیصد نمبر کی اہلیت کے پیمانے کو ختم کردیا گیا ہے
نئی دہلی،19/جنوری 2021، آئی آئی ٹی، جے ای ای  کے لیے کیے گئے فیصلے کے مدنظر اور پچھلے تعلیمی سال کے لیے کیے گئے فیصلے کے خطوط پر وزارت تعلیم نے این آئی ٹیز، آئی آئی آئی ٹیز، ایس پی ایز اور دیگر سی ایف ٹی آئیز میں 2021-2022 کے اگلے تعلیمی سال میں داخلے کے لیے، جو جے ای ای  پر مبنی ہے، مشترکہ داخلہ امتحان  کے لیے 12ویں کلاس میں 75 فیصد نمبر ہونے کی اہلیت کے پیمانے کو ختم کرنے کا فیصلہ کیا ہے۔
نیشنل انسٹی ٹیوٹس آف ٹیکنالوجی، انڈین انسٹی ٹیوٹ آف انجینئرنگ سائنس اینڈ ٹیکنالوجی، شیوپور  اور دیگر مرکزی فنڈ سے چلنے والے تکنیکی اداروں  کے مختلف انڈرگریجویٹ  پروگراموں میں داخلہ نیشنل ٹیسٹنگ ایجنسی کے ذریعے منعقد کیے جانے والے مشترکہ داخلہ امتحان  میں امیدواروں کے ذریعے حاصل کردہ رینک/ میرٹ کی بنیاد پر کیے جاتے ہیں۔
این آئی ٹیز، آئی آئی آئی ٹیز، ایس پی ایز اور دیگر سی ایف ٹی آئیز میں داخلے کے لیے امیدواروں کی اہلیت پہلے 12ویں جماعت میں کم از کم 75 فیصد یا متعلقہ بورڈ میں 12ویں جماعت کے امتحان میں سب سے اوپر 20 فیصد نمبر حاصل کرنا ضروری تھا۔ ایس سی / ایس ٹی طلبا کےلیے اہلیت کے نمبر 12ویں جماعت میں 65 فیصد رکھے گئے تھے۔
جے ای ای  امتحان کی تاریخ کا اعلان کرتے ہوئے وزیر تعلیم نے طلبا کی آسانی کے لیے تعلیمی سال 2021-2022 میں داخلے کے لیے 12ویں جماعت میں 75 فیصد نمبر حاصل کرنے کی اہلیت کے پیمانے کو ختم کرنے کا بھی اعلان کیا ہے۔
۔۔۔۔۔۔۔۔۔۔۔
U-550
ش ح۔ و ا ۔ ت ع۔
(Visitor Counter : 120
وزارتِ تعلیم
کووڈ-19 اور اس کے نتیجے میں نافذ ہونے والے لاک ڈاؤن کے پیش نظر یونیورسٹیوں کے لئے امتحانات اور اکیڈمک کلینڈرسے متعلق یو جی سی رہنما خطوط
رہنما خطوط کا اجرا وزیر موصوف کی موجودگی میں عمل میں آیا
نئی دہلی، 30اپریل2020،کووڈ-19 وبائی مرض اور بعدازاں نافذ ہونے والے لاک ڈاؤن کے پیش نظر یونیورسٹی گرانٹس کمیشن نے ماہرین کی ایک کمیٹی تشکیل دی تھی، جس کا مقصد یہ تھا کہ امتحانات اور اکیڈمک کلینڈر سے متعلق موضوعات پر غوروفکر کر کے یہ کمیٹی اپنی سفارشات پیش کرے اور طلبا کے مستقبل کے تحفظ کے لئے لاحق ہونے والے تعلیمی خسارے کا ازالہ کرے اور اس سلسلے میں معقول اقدامات کی سفارش بھی کرے۔
مذکورہ ماہرین کی کمیٹی کی قیادت یو جی سی کے سابق رکن اور سنٹرل یونیورسٹی آف ہریانہ ، مہندر گڑھ، ہریانہ کے وائس چانسلر پروفیسر آر سی کوہد کر رہے تھے۔ ان کے ساتھ دیگر اراکین بھی اس کمیٹی میں شامل تھے۔
کمیشن نے 27اپریل 2020 کو منعقدہ اپنی میٹنگ میں مذکورہ کمیٹی کی رپورٹ کو منظوری دے دی اور امتحانات و اکیڈ مک کلینڈر سے متعلق رہنما خطوط کو بھی منظوری دی۔
کووڈ-19وبائی مرض اور اس کے بعد لاحق ہونے والےلاک ڈاؤن کے پیش نظر یونیورسٹیوں کےلئے امتحانات سے متعلق یو جی سی رہنما خطوط اور اکیڈمک کلنڈر، انسانی وسائل کی ترقی اور فروغ کے وزیر جناب رمیش پوکھریال نشنک کی موجودگی میں نئی دلی میں جاری کئے گئے۔انسانی وسائل کی ترقی اور فروغ کی وزارت کے اعلیٰ تعلیم کے سکریٹری ، جناب امت کھرے اور وزارت اور یوجی سی کے سینئر افسران بھی اس موقع پر موجود تھے۔
یوجی سی نے اپنے رہنما خطوط میں جو اہم سفارشات کی ہیں، ان میں درج ذیل عناصر شامل ہیں:
1.انٹرمیڈیٹ سمسٹر کے طلبا: انہیں موجودہ اور سابق سمسٹر کے داخلی احتساب یا اسسمنٹ کی بنیاد پر درجے عطا کئے جائیں گے۔ ایسی ریاستوں میں جہاں کووڈ-19 کی صورتحال معمول کے مطابق بحال ہو گئی ہے، امتحانات کا انعقاد ماہ جولائی میں کیا جائے گا۔
2.ٹرمنل سمسٹر طلبا: امتحانات کا انعقاد ماہ جولائی میں کیا جائے گا۔
3.کووڈ-19 سیل، ہر یونیورسٹی میں تشکیل دیئے جائیں گے، جو طلبا کے اکیڈمک کلنڈر اور امتحانات سے متعلق مسائل کا حل نکالنے کے اختیارات کے حامل ہوں گے۔
4.یوجی سی میں ایک کووڈ-19 شعبہ قائم کیا جائے گا جو تیزی سے فیصلے لے سکے گا۔
رہنما خطوط اپنی نوعیت کے لحاظ سے مشاورتی ہیں۔ یونیورسٹیاں اپنے طورپر منصوبہ عمل وضع کر سکتی ہیں ۔ یعنی کووڈ-19 وبائی مرض سے متعلق موضوعات اور مسائل کو مدنظررکھتے ہوئے لائحہ عمل وضع کر سکتی ہیں ۔ سماجی طورپر فاصلے برقرار رکھنےکے عمل کو یقینی بنا سکتی ہے۔ یونیورسٹیاں امتحانات کے متبادل اور آسان طریقےوضع کر سکتی ہیں تاکہ یہ پورا عمل نسبتاً کم مدت میں مکمل ہو جائے۔ یونیورسٹیاں امتحانات کے مؤثر اور اختراعی طریقے اپنا سکتی ہیں اور 3گھنٹے کی امتحان کی مدت کو 2گھنٹے میں بھی بدل سکتی ہے۔یونیورسٹیاں اپنے طور پر ٹرمنل ؍ انٹرمیڈیٹ سمسٹر ؍ سالانہ امتحان ؍آف لائن ؍آن لائن طریقے سے بھی منعقد کرا سکتی ہیں یعنی وہ اپنا لائحہ عمل ، احکامات قواعد و ضوابط کے مطابق اپنا سکتی ہیں اور امتحانات کے انعقاد کی اسکیم کا بھی تعین کر سکتی ہیں ۔ تاہم انہیں سماجی فاصلہ برقرار رکھنے کا اصول ہر حال میں مد نظر رکھنا ہوگا۔ ساتھ ہی ساتھ انہیں اس امر کو بھی یقینی بناناہوگا کہ تمام طلبا کو مناسب مواقع حاصل ہو سکیں۔
۔۔۔۔۔۔۔۔۔۔۔
م ن۔ک ا۔
U- 2139
(
وزیراعظم کا دفتر
بڈا پیسٹ میں ورلڈ کیڈٹ چیمپیئن شپ میں تمغے جیتنے پر وزیراعظم نے ہندوستانی ٹیم کو مبارکبا د پیش کی
نئی دہلی، 26؍جولائی2021: وزیراعظم جناب نریندرمودی نے ہنگری کی راجدھانی بڈ ا پیسٹ میں جاری ورلڈ کیڈٹ چیمپیئن شپ میں تمغے جیتنے پر ہندوستانی ٹیم کو مبارکباد پیش کی ہے۔
ایک ٹویٹ میں وزیراعظم نے کہا:''ہمارے کھلاڑی ہمارے لیے مسلسل فخریہ کارنامے انجام دے رہے ہیں۔ہندوستان نے ہنگری کی راجدھانی بڈا پیسٹ میں ورلڈ کیڈٹ چیمپیئن شپ مقابلوں میں 13 تمغے جیتے ہیں جن میں 5 طلائی تمغے بھی شامل ہیں۔ ہماری ٹیم کو مبارکباد اور ان کے مستقبل کے پروگرام کے لیے ہماری نیک خواہشات''۔
امور داخلہ کی وزارت
داخلہ اورامدادباہمی کے مرکزی وزیرجناب امت شاہ نے وزیراعظم جناب نریندرمودی کی والدہ کے انتقال پرگہری تعزیت کا اظہارکیاہے
محترمہ ماتاجی ہیرابا کے انتقال کی خبرانتہائی افسوسناک ہے
ایک شخص کی زندگی میں اس کی والدہ پہلی دوست اور استاد ہوتی ہے
ایک ماں کے کھونے کا دکھ بلاشبہ بہت تکلیف دہ ہوتاہے
ہیرابا نے اپنے کنبے کی پرورش کے لئے سخت جدوجہد کا سامنا کیا جو ہم سب کے لئے ایک مثال ہے، انھوں نے اپنے کنبے کی پرورش کے لئے سادھوؤں اورسنتوں جیسی زندگی گزاری ، وہ ہماری یادوں میں ہمیشہ زندہ رہیں گی
دکھ کی اس گھڑی میں ملک ،وزیراعظم جناب نریندرمودی اور ان کے کنبے کے ساتھ کھڑا ہے ،کروڑوں لوگوں کی دعائیں وزیراعظم کے ساتھ ہیں
داخلہ اورامدادباہمی کے مرکزی وزیرجناب امت شاہ نے وزیراعظم جناب نریندرمودی کی والدہ کے انتقال پرگہری تعزیت کا اظہارکیاہے ۔
ان کے انتقال پراظہارتعزیت کرتے ہوئے ایک ٹوئیٹ میں جناب امت شاہ نے کہاکہ وزیراعظم جناب نریندرمودی کی والدہ ہیرابا کے انتقال کی خبرسے انتہائی صدمہ پہنچاہے ۔ایک شخص کی زندگی میں اس کی والدہ پہلی دوست اور استاد ہوتی ہے ۔ ایک ماں کے انتقال کا دکھ بلاشبہ انتہائی تکلیف دہ ہے ۔
داخلہ اورامداد باہمی کے مرکزی وزیر نے بتایاکہ ہیرابانے اپنے کنبے کی پرورش کے لئے سخت جدوجہدکا سامنا کیا، جو ہم سب کے لئے ایک مثال ہے ۔ انھوں نے اپنے کنبے کی پرورش کے لئے سادھوؤں اورسنتوں جیسی زندگی گزاری ، وہ ہماری یادوں میں ہمیشہ زندہ رہیں گی۔دکھ کی اس گھڑی میں ملک ، وزیر اعظم جناب نریندرمودی اوران کے کنبے کے ساتھ کھڑا ہے ۔ کروڑوں لوگوں کی دعائیں وزیراعظم کے ساتھ ہیں ۔اوم شانتی ۔
سائنس اور ٹیکنالوجی کی وزارت
اے آرآئی کے ذریعہ سیولیولرفوٹوگرافی میں استعمال ہونے والے کوئنٹم ڈاٹس سے متعلق
جدید ترین پیش رفت
نئی دہلی ، 14 مئی :اگھارکرریسرچ انسٹی ٹیوٹ  واقع پنے ، جو سائنس وتکنالوجی کے محکمے کے تحت ایک خود مختارادارہ ہے ، کے محققین نے سیولیولر فوٹوگرافی میں کام آنے والے خاصے موثر اور بائیوکمپیٹبل کوئنٹم ڈاٹس  کا ایک نیا عمل وضع کیاہے ، اس کے تحت پورے الیکٹرومیگنٹک یعنی برقی مقناطیسی ویولینتھ کے دائرے میں سب کچھ واضح نظرآتاہے ۔ اس عمل کے تحت لگاتاربنیاد وں پر فلو درکارہوتاہے ۔اس سلسلے میں مائکروری ایکٹر سے متعلق تفصیلات حال ہی میں کولائد اینڈ انٹرفیس سائنس سے متعلق جریدے میں شائع ہوچکی ہیں ۔
فی الحال بائیوامیجنگ استعمالات مثلاسیولیولرذرات کو دائرہ بصیرت میں لانا ، سیولیولرعمل کو تلاش کرنا وغیرہ وہ متعلقہ روایتی پہلوہیں جو ایسے فلوروسینٹ کیمیاوی مرکبات ہوتے ہیں جو معدوم ہونے کے بعد بھی روشنی منعکس کرسکتے ہیں ۔
یہ فلوروفورس فوٹوبلیچنگ کے لحاظ سے از حد حساس ہوتے ہیں اوران کے اندر سگنل کی شدت بھی کم ہوتی ہے اور ان کا محدود دائرہ کاران کے استعمال کے امکانات کو بھی محدود کردیتاہے ۔ خصوصا کثیر پہلووئی حیاتیاتی امیجنگ میں انھیں محدود طورپرہی استعمال کیاجاسکتاہے ۔ جہاں تک کوئنٹم ڈاٹس کی بات ہے تو یہ کوئنٹم ڈاٹس ، کوئنٹم اثرانگیزی کے لحاظ سے روایتی فلوروفورس پربالادستی رکھتے ہیں ۔ان کی فوٹواور کیمیاوی استحکام کی صلاحیت بھی بہترہوتی ہے اور ان کی سمیاتی کیفیت کوبھی سرفیس کوٹنگ کے ذریعہ کم کیاجاسکتاہے اوراس طریقے سے مختلف النوع بائیومارکرس کے معاملے میں ان کے استعمال کے امکانات بڑھ جاتے ہیں اورکثیر پہلووئی بائیو امیجنگ کے دوران مختلف زاویئوں سے ان کاا ستعمال بھی ممکن ہوتاہے تاہم سنتھیسس کے دوران لازمی عناصر میں ازسرنو انعکاس کی صلاحیت پیداکرنا ایک چنوتی بھراکام ہوتاہے ۔ اس طریقے سے کیو ڈی اب بھی روایتی فلوروفورس کے مقابلے میں کاروباری لحاظ سے ترجیحاتی طورپراستعمال نہیں کئے جاتے ۔
اس چنوتی پرقابوپانے کے لئے اے آرآئی میں نینوبائیوسائنس گروپ کے سائنس داں ڈاکٹردھننجے بوداس ،نے لگاتارفلووالے مائیکروری ایکٹرپرمبنی سنتھیسس ریاضی طورپر لائق پیش گوئی عمل کی کسوٹیوں پرمبنی کنجنکشن تیارکئے اوران کا استعمال از حداعلیٰ درجے کی قوت مراجعت کے ساتھ نیروسائز ٹن ایبل مونوڈائی اسپرٹس کیوڈی کے حصول کے لئے کیا۔
اس کے علاوہ سنتھیسائز کئے گئے کیو ڈی پرسلی کون کی پرت چڑھائی گئی اور انھیں بائیو کیمپیٹبل بنایاگیا۔ یہ پرت جو چڑھائی گئی اس نے نہ صرف یہ کہ بائیوکیمپیٹبلی بڑھائی بلکہ بڑی مقدارمیں اثرانگیزی میں بھی اضافہ کیااوراس کے ذریعہ فوٹواستحکام بھی حاصل ہوا۔ اس طریقے سے پولی مرکی پرت چڑھے ہوئے اوربڑی مقدارمیں موثر فلوروسینٹ نینوکرسٹل کامیابی کے کثیر پہلووئی بائیوامیجنگ کے عمل میں استعمال کیاجاسکیں ۔ واحد ایکسائٹیشن ویولینتھ کا اخراج ممکن ہوسکا ۔
ڈاکٹربوداس کے مطابق حاصل شدہ صلاحیت سنتھیسس کے عمل پرسخت کنٹرول کے بعد ہی حاصل کی جاسکی ہے ،مائیکروری ایکشن تکنالوجی نہ صرف یہ کہ مذکورہ متبادل فراہم کرتی ہے بلکہ دیگر فوائد مثلاردعمل کی شرحیں ، نسبتاًکم تراجماع ، حرارتی عناصر ، ریجنٹ کا کم استعمال وغیرہ جیسے فوائد بھی فراہم کرتی ہے ۔
اس طریقہ کا ر آٹومیشن کے ذریعہ صنعت کے لئے مفید بنایاجاسکتاہے اورمستقبل میں اسے فروغ دیاجاسکتاہے اور اس کی مدد سے کم لاگت والے مونوڈائی اسپرٹس ، فوٹواسٹیبل اوربائیوکیمپیٹبل کوئنٹم ڈاٹس تیارکئے جاسکتے ہیں جو روایتی فلوروفورس کا عمدہ متبادل ثابت ہوسکتے ہیں ۔
وزارات ثقافت
وزارت ثقافت اور کینرا بینک کے درمیان تجربہ کار فنکاروں کو مالی امداد فراہم کرنے کے لیے ایك مفاہمت نامے پر دستخط
وزارت ثقافت اور کینرا بینک کے درمیان 28.06.2023 کو ‘‘تجربہ کار فنکاروں کے لیے مالی امداد کی اسکیم’’کے تحت منتخب مستفیدین کو مالی امداد کی تقسیم کے لیے ایک مفاہمت نامے پر دستخط کیے گئے ہیں۔ اس اسكیم كو پہل‘‘فنکاروں کو پنشن اور طبی امداد کی اسکیم‘‘ کے نام سے جانا جاتا تھا۔
مفاہمت نامے کے مطابق اس مقصد کے لیے کینرا بینک کے ذریعے تیار کیے جانے والے آن لائن پورٹل میں وزارت کے ذریعے تازہ اور موروثی ڈیٹا دونوں کے لیے منتخب مستفیدین کا ماسٹر ڈیٹا اپ لوڈ کرنا ہے۔ اسکیم کے رہنما خطوط کی بنیاد پر کینرا بینک کو فنڈز کی سہ ماہی ضرورت کو ورك آوٹ کرنا اور وزارت کے سامنے اس کی مانگ ركھنا ہو گی۔ کینرا بینک کی جانب سے فنڈز کی مانگ موصول ہونے پر وزارت کی طرف سے سہ ماہی بنیادوں پر فنڈ پیشگی طور پر جاری کیا جائے گا تاکہ اسے اہل استفادہ کنندگان کو ماہانہ بنیادوں پر جاری کیا جا سکے۔ 60 سال یا اس سے زیادہ عمر کا ایک فنکار جس کی سالانہ آمدنی 48,000 روپے سے زیادہ نہ ہو اورجس نے اپنی فعال عمر میں فن اور ثقافت کے میدان میں اپنا كردار ادا كیا ہو اس اسکیم کے تحت متعلقہ ریاستی حکومت/مركزی خطے یا زونل کلچرل سینٹر کے آرٹ اینڈ کلچر ڈیپارٹمنٹ کے ذریعے درخواست دے سكتا ہے۔
اہل استفادہ کنندگان کو ماہانہ بنیادوں پر مالی امداد کا اجراء کینرا بینک کے ساتھ کیے گئے مفاہمت نامے کے اہم مقاصد میں سے ایک ہے۔ اس سکیم کے تحت سال 2024-2023 کے لیے 26.00 کروڑ روپے کی رقم بی ای میں مختص کیے گئے ہیں۔
شفافیت اور فنڈز کے موثر استعمال کو یقینی بنانے کے لیے، اسکیم کے رہنما خطوط منتخب مستفیدین کے اکاؤنٹ میں رقم کی براہ راست منتقلی کی راہ فراہم کرتے ہیں۔
آج راجیہ سبھا میں شمال مشرقی خطے کے ثقافت، سیاحت اور ترقی کے وزیر جناب جی کشن ریڈی نے یہ جواب دیا۔
وزیراعظم کا دفتر
وزیر اعظم نے بوہاگ بیہو کے موقع پر عوام کو مبارکباد پیش کی
وزیر اعظم جناب نریندر مودی نے بوہاگ بیہو کے موقع پر عوام کو مبارکباد دی۔ انہوں نے مطلع کیا کہ اس مرتبہ بوہاگ بیہو کے موقع پر وہ آسام میں موجود ہوں گے اور ریاست کے بہترین عوام کے ساتھ اس تیوہار کو منائیں گے۔
وزیر اعظم نے ٹوئیٹ کیا؛
’’بوہاگ بیہو بہت بہت مبارک ہو!‘‘